— Юбілейная акруга знаходзіцца ў “сэрцы” горада, і гэтая акалічнасць у значнай ступені спрашчае многія пытанні, — дае характарыстыку ўзаемаадносін з выбаршчыкамі дэпутат. — Як бы там ні было, а цэнтр Асіповіч — гэта вітрына ўсяго раёна, таму сур’ёзныя пытанні па добраўпарадкаванні, гандлёвым ды медыцынскім забеспячэнні, іншых сацыяльна-бытавых праблемах не ўзнікаюць. Што ж тычыцца асобных “балючых кропак”… Здараецца, што да дэпутата звяртаюцца адзінокія пенсіянеры, што жывуць ва ўласных дамах і па нейкіх прычынах не могуць забяспечыць сябе палівам на зіму, малазабяспечаныя землякі, якім патрэбна дапамога ў рашэнні нейкіх матэрыяльных праблем. Гэта абсалютна нармальна — на тое ж і выбіраецца дэпутат, каб дапамагаць сваім выбаршчыкам у цяжкую хвіліну.